Osnovna škola Novo Čiče

Trg Antuna Cvetkovića 27, Novo Čiče

Klasa: 112-04/24-01/01

Urbroj: 238-31-161-01-24-15

U Novom Čiču, 22. svibnja 2024. godine

Temeljem članka 107. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 07/17, 68/18, 98/19, 64/20 i 156/23) i članaka 3. i 6. Pravilnika o postupku zapošljavanja te procjeni i vrednovanju kandidata za zapošljavanje, ravnateljica OŠ Novo Čiče, Novo Čiče, Trg Antuna Cvetkovića 27, raspisuje:

NATJEČAJ

za popunjavanje radnog mjesta

**- VODITELJ RAČUNOVODSTVA U ŠKOLI I. - ODREĐENO PUNO RADNO VRIJEME, 1 izvršitelj/ica - zamjena**

Uvjeti:

Kandidati moraju ispunjavati uvjete sukladno članku 105. i 106. Zakonu o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 07/17, 68/18, 98/19, 64/20 i 156/23) te opće uvjete za zasnivanje radnog odnosa sukladno općim propisima o radu.

Sukladno Pravilniku o radu Osnovne škole Novo Čiče, uvjeti za radno mjesto voditelja računovodstva su: završen diplomski sveučilišni studij ekonomije odnosno preddiplomski ili stručni studij ekonomije - računovodstveni ili financijski smjer za sve navedene struke odnosno viša ili visoka stručna sprema ekonomske struke - računovodstvenog ili financijskog smjera*,* stečena prema ranijim propisima.

Uz pisanu i vlastoručno potpisanu prijavu na natječaj kandidati su obvezni priložiti:

- životopis;

- svjedodžba;

- domovnicu;

- uvjerenje nadležnog suda da se protiv podnositelja prijave ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja);

- potvrdu Hrvatskog zavoda za mirovinsko osiguranje o podacima evidentiranim u matičnoj evidenciji (ne stariju od dana raspisivanja natječaja)

Na natječaj se mogu javiti osobe oba spola (članak 13. stavak 2. Zakona o ravnopravnosti spolova).

Kandidati prijavom na natječaj daju privolu za obradu osobnih podataka navedenih u svim dostavljenim prilozima, odnosno ispravama za potrebe provedbe natječajnog postupka.

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti dokaz o pravu na koje se poziva.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužan je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužan je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužan je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl.49.st.1. Zakona) dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Isprave se prilažu u neovjerenom presliku, a prije izbora kandidata predočit će se izvornik. Rok za podnošenje prijava je osam (8) dana od dana objave natječaja. Nepotpune i nepravovremene prijave neće se razmatrati, kao ni prijave koje ne ispunjavaju formalne uvjete natječaja.

Kandidat koji je pravodobno dostavio prijavu sa svim potrebnim prilozima odnosno ispravama i ispunjava uvjete natječaja dužan je pristupiti procjeni odnosno vrednovanju prema odredbama Pravilnika o postupku zapošljavanja te procjeni i vrednovanju kandidata za zapošljavanje, objavljenog na web stranici Škole. Kandidat u pisanoj prijavi na natječaj navodi adresu, odnosno e-mail adresu i broj telefona na koji mu se može uredno dostaviti obavijest o datumu i vremenu procjene, odnosno testiranja. Obavijest o datumu i vremenu održavanja procjene odnosno vrednovanju kandidata biti će objavljena i na mrežnoj stranici Škole. Sadržaj i način vrednovanja, te pravni i drugi izvori za pripremanje kandidata za vrednovanje, bit će objavljeni na mrežnoj stranici Škole: <https://www.os-novo-cice.skole.hr>.

Prijave s dokazima o ispunjavanju propisanih uvjeta iz natječaja dostaviti osobno ili poslati poštom na adresu Škole: Osnovna škola Novo Čiče, Trg Antuna Cvetkovića 27, 10415 Novo Čiče s naznakom „za natječaj“.

O rezultatima natječaja kandidati će biti obaviješteni u zakonskom roku putem mrežne stranice OŠ Novo Čiče: https://www.os-novo-cice.skole.hr.

Natječaj je objavljen na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnim pločama Škole 20. veljače 2024. godine.

Ravnateljica:

 Sanja Povoljnjak, dipl. učiteljica